Þá varð Margrét Lára fjórum sinnum markahæsti leikmaður efstu deildar sem leikmaður Vals og hlaut nafnbótina Íþróttamaður ársins árið 2007 . Margrét Lára : " Ákvörðunin að leggja skóna á hilluna var langt frá því að vera mér auðveld . Ferillinn hefur verið draumi líkastur og ef einhver hefði sagt mér að ég hefði átt eftir að vinna alla þessa titla með liðum mínum og sem einstaklingur þá hefði ég aldrei trúað því . Titlarnir eru eitt en allt það frábæra fólk sem ég hef kynnst í fótboltanum er það sem stendur upp úr . Ég er óendanlega þakklát fyrir allt , en kveð með trega og mjög sátt . " Knattspyrnufélagið Valur þakkar Margréti Láru fyrir hennar framlag til knattspyrnunnar hjá Val .